Document ID: 32006R0830

32006R0830
L 150/3
SLUŽBENI LIST EUROPSKE UNIJE
02.06.2006.
UREDBA KOMISIJE (EZ) br. 830/2006
od 2. lipnja 2006.
o izmjeni Uredbe (EZ) br. 1342/2003 o uvozu žitarica i riže
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1784/2003 od 29. rujna 2003. o zajedničkoj organizaciji tržišta žitarica (1), a posebno drugi stavak njezinog članka 24.,
uzimajući u obzir Uredbu Vijeća (EZ) 1785/2003 od 29. rujna 2003. o zajedničkoj organizaciji tržišta riže (2), a posebno njezin članak 25. stavak 2.,
budući da:
(1)
Uredba Vijeća (EZ) br. 2007/2000 (3), koja je uvela izvanredne mjere za zemlje i državna područja koja sudjeluju ili su povezana s procesom stabilizacije i pridruživanja Europskoj Uniji, dozvoljava uvoz žitarica i riže podrijetlom iz Albanije, Bosne i Hercegovine te carinskih područja Crne Gore, Srbije ili Kosova bez količinskih ograničenja i uz izuzeće od carine.
(2)
Članak 16. Uredbe Komisije (EZ) br. 1342/2003 od 28. srpnja 2003. o utvrđivanju posebnih detaljnih pravila za primjenu sustava uvoznih i izvoznih dozvola za žitarice i rižu (4) predviđa izvješćivanje Komisije o izvoznim i uvoznim dozvolama od strane država članica. U tim izvještajima nije potrebno navesti podrijetlo žitarica, osim obične pšenice.
(3)
Kako bi se omogućio blisko praćenje uvoza žitarica i riže, države članice trebaju dostavljati informacije o podrijetlu navedenom na uvoznim dozvolama za sve žitarice i rižu.
(4)
Uredbu (EZ) br. 1342/2003 stoga treba izmijeniti.
(5)
Mjere predviđene ovom Uredbom u skladu su s mišljenjem Upravljačkog odbora za žitarice,
DONIJELA JE OVU UREDBU:
Članak 1.
U članku 16. Uredbe (EZ) br. 1342/2003 stavak 2. zamjenjuje se sljedećim:
„2. U pogledu izdanih uvoznih dozvola, države članice svakog dana priopćavaju podatke o količinama iz dozvola prema podrijetlu i oznaci proizvoda te, u slučaju obične pšenice, prema stupnju kakvoće. Podrijetlo se također navodi u uvoznim dozvolama za rižu.”
Članak 2.
Ova Uredba stupa na snagu 1. srpnja 2006.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. lipnja 2006.

Labels: 3
17